ประกาศกรมสรรพสามิตประกาศกรมสรรพสามิตเรื่อง หลักเกณฑ์ วิธีการ และเงื่อนไขในการยกเว้นภาษีก๊าซปิโตรเลียมเหลว(แอล.พี.จี.)ก๊าซโพรเพน และก๊าซที่คล้ายกัน ที่ใช้ในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทย------------------------ เพื่ออนุวัตตามประกาศกระทรวงการคลังเรื่อง ลดอัตราและยกเว้นภาษีสรรพสามิต (ฉบับที่ ๒๗)ซึ่งแก้ไขเพิ่มเติมโดยประกาศกระทรวงการคลัง เรื่อง ยกเว้นภาษีสรรพสามิต (ฉบับที่ ๓๔) ลงวันที่ ๖ มิถุนายน ๒๕๓๘และเพื่อให้การปฏิบัติเกี่ยวกับการขอยกเว้นภาษีสรรพสามิตสำหรับก๊าซปิโตรเลียมเหลว (แอล.พี.จี.)ก๊าซโพรเพน และก๊าซที่คล้ายกัน ที่ใช้ในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยเป็นไปโดยถูกต้องและรัดกุม ตลอดจนเป็นไปในแนวทางเดียวกันกรมสรรพสามิตจึงกำหนดหลักเกณฑ์ วิธีการ และเงื่อนไขไว้ดังต่อไปนี้ ข้อ ๑ผู้ประกอบอุตสาหกรรมหรือผู้นำเข้าที่ประสงค์จะขอรับการยกเว้นภาษีสรรพสามิตสำหรับก๊าซปิโตรเลียมเหลว (แอล.พี.จี.) ก๊าซโพรเพนและก๊าซที่คล้ายกัน ที่จะส่งไปยังผู้ผลิตกระแสไฟฟ้า เพื่อใช้ในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยให้ยื่นคำขอต่ออธิบดีหรือผู้ซึ่งอธิบดีมอบหมายตามแบบ ภษ. ๐๑ - ๔๙ ท้ายประกาศนี้ ณ กรมสรรพสามิตหรือสำนักงานสรรพสามิตจังหวัดแห่งท้องที่ที่โรงอุตสาหกรรมที่จะขอยกเว้นภาษีตั้งอยู่หรือสำนักงานสรรพสามิตจังหวัดแห่งท้องที่ที่ด่านศุลกากรที่มีการนำเข้าพร้อมด้วยหลักฐานที่อธิบดีหรือผู้ซึ่งอธิบดีมอบหมายกำหนด ในกรณีที่ผู้ประกอบอุตสาหกรรมหรือผู้นำเข้าขอรับการยกเว้นภาษีตามวรรคหนึ่ง เพื่อส่งก๊าซไปให้แก่ผู้ผลิตกระแสไฟฟ้าซึ่งมิได้เป็นผู้ประกอบอุตสาหกรรมตามกฎหมายว่าด้วยภาษีสรรพสามิตนั้นผู้ขอยกเว้นภาษีจะต้องดำเนินการให้เจ้าของหรือผู้รับผิดชอบ ในการผลิตกระแสไฟฟ้านำหลักฐานหนังสือแสดงความยินยอมให้เจ้าพนักงานสรรพสามิต หรือพนักงานเจ้าหน้าที่เข้าทำการตรวจสอบสถานที่บัญชีหลักฐานเอกสารที่เกี่ยวกับการผลิตกระแสไฟฟ้าและการใช้สินค้าที่ได้รับยกเว้นภาษีของผู้ผลิตกระแสไฟฟ้าแต่ละแห่งแนบมาพร้อมกับการยื่นคำขอยกเว้นภาษีทุกครั้งด้วย ข้อ ๒เมื่ออธิบดีหรือผู้ซึ่งอธิบดีมอบหมาย สั่งให้ยกเว้นภาษีสรรพสามิตตามคำขอแล้ว ให้ผู้ประกอบอุตสาหกรรมที่ขอยกเว้นภาษีแจ้งให้พนักงานสรรพสามิตผู้ควบคุมโรงอุตสาหกรรมนั้นทราบเป็นหนังสือเพื่อทำการตรวจสอบวัดปริมาณก่อนนำออกจากโรงอุตสาหกรรม หรือให้ผู้นำเข้าที่ขอยกเว้นภาษีแจ้งให้เจ้าพนักงานสรรพสามิตแห่งท้องที่ที่มีการนำเข้าทราบเป็นหนังสือเพื่อทำการตรวจสอบวัดปริมาณก่อนส่งไปสถานที่ผลิตกระแสไฟฟ้า ข้อ ๓ให้เจ้าพนักงานสรรพสามิตผู้ควบคุมโรงอุตสาหกรรมหรือเจ้าพนักงานสรรพสามิตแห่งท้องที่ที่มีการนำเข้าจัดทำรายละเอียดของก๊าซปิโตรเลียมเหลว(แอล.พี.จี.) ก๊าซโพรเพน และก๊าซที่คล้ายกัน ที่นำออกจากโรงอุตสาหกรรมหรือที่นำเข้า แล้วรายงานให้กรมสรรพสามิตทราบภายใน ๑๐ วันนับแต่วันที่นำออกจากโรงอุตสาหกรรม หรือวันที่ส่งให้แก่ผู้ผลิตกระแสไฟฟ้า แล้วแต่กรณี ข้อ ๔ให้เจ้าของหรือผู้รับผิดชอบในการผลิตกระแสไฟฟ้า ซึ่งซื้อก๊าซปิโตรเลียมเหลว (แอล.พี.จี.) ก๊าซโพรเพนและก๊าซที่คล้ายกันที่ได้รับการยกเว้นภาษีสรรพสามิต แจ้งให้เจ้าพนักงานสรรพสามิตแห่งท้องที่ที่ทำการผลิตกระแสไฟฟ้าทราบเพื่อทำการตรวจสอบวัดปริมาณก่อนการรับก๊าซเข้าไปในสถานที่ใช้ในการผลิตกระแสไฟฟ้า ข้อ ๕ให้ผู้ประกอบอุตสาหกรรมหรือผู้นำเข้าที่ได้รับการยกเว้นภาษีจัดส่งหลักฐานแสดงปริมาณของก๊าซปิโตรเลียมเหลว (แอล.พี.จี.)ก๊าซโพรเพน และก๊าซที่คล้ายกัน ที่ส่งเข้าไปในสถานที่ใช้ในการผลิตกระแสไฟฟ้าที่เจ้าพนักงานสรรพสามิตแห่งท้องที่ที่ทำการผลิตกระแสไฟฟ้าตรวจสอบและลงลายมือชื่อรับรองแล้วให้กรมสรรพสามิตภายใน ๑๐ วัน นับแต่วันที่นำออกจากโรงอุตสาหกรรม หรือภายใน ๑๐ วันนับแต่วันที่นำเข้า ข้อ ๖ให้เจ้าของหรือผู้รับผิดชอบในการผลิตกระแสไฟฟ้าแจ้งอัตราการใช้ก๊าซปิโตรเลียมเหลว (แอล.พี.จี.) ก๊าซโพรเพน และก๊าซที่คล้ายกันที่ได้รับการยกเว้นภาษีในการผลิตกระแสไฟฟ้าและกรรมวิธีการผลิตกระแสไฟฟ้าต่ออธิบดีหรือซึ่งอธิบดีมอบหมายพร้อมการยื่นขอรับการยกเว้นภาษีครั้งแรกตามข้อ ๑และทุกครั้งที่มีการเปลี่ยนแปลงกรรมวิธีการผลิต ข้อ ๗ให้กองวิเคราะห์สินค้าและพิสูจน์ของกลาง ดำเนินการตรวจสอบรายละเอียดตามข้อ ๖ แล้วรายงานให้อธิบดีทราบ ข้อ ๘หากมีการนำก๊าซปิโตรเลียมเหลว (แอล.พี.จี.) ก๊าซโพรเพน และก๊าซที่คล้ายกันที่ได้รับการยกเว้นภาษีไปใช้นอกเหนือจากการใช้ผลิตกระแสไฟฟ้าหรือก๊าซขาดหายไปหรือมิได้ขายไฟฟ้าที่ผลิตได้ให้แก่การไฟฟ้าฝ่ายผลิตแห่งประเทศไทยให้ผู้ประกอบอุตสาหกรรมหรือผู้นำเข้ารับผิดชอบชำระภาษีสรรพสามิตในอัตราที่ใช้บังคับในเวลาที่นำออกจากโรงอุตสาหกรรมหรือวันที่นำเข้า แล้วแต่กรณี ดังนี้ ๘.๑กรณีปริมาณก๊าซปิโตรเลียมเหลว (แอล.พี.จี.) ก๊าซโพรเพน และก๊าซที่คล้ายกัน ตามข้อ ๑ ที่ตรวจวัดได้ตามข้อ ๔น้อยกว่าที่ตรวจวัดได้ตามข้อ ๓ ให้ผู้ประกอบอุตสาหกรรม หรือผู้นำเข้าที่ได้รับการยกเว้นภาษีดังกล่าวมีหน้าที่ชำระภาษีสรรพสามิตในจำนวนที่ขาดหายไปในอัตราที่ใช้บังคับในเวลาที่นำออกจากโรงอุตสาหกรรมหรือนำเข้าแล้วแต่กรณี ๘.๒ ในกรณีที่เจ้าของหรือผู้รับผิดชอบในการผลิตกระแสไฟฟ้ามิได้ขายไฟฟ้าที่ผลิตได้จากก๊าซปิโตรเลียมเหลว (แอล.พี.จี.)ก๊าซโพรเพน และก๊าซที่คล้ายกัน ที่ได้รับการยกเว้นภาษีสรรพสามิตให้แก่การไฟฟ้าฝ่ายผลิตแห่งประเทศไทยให้ผู้ประกอบอุตสาหกรรมหรือผู้นำเข้า มีหน้าที่ชำระภาษีสรรพสามิตตามส่วนที่ใช้ในการผลิตกระแสไฟฟ้านั้นในอัตราที่ใช้บังคับในเวลาที่นำออกจากโรงอุตสาหกรรมหรือนำเข้าแล้วแต่กรณี ๘.๓กรณีที่ปริมาณก๊าซปิโตรเลียมเหลว (แอล.พี.จี.) ก๊าซโพรเพน และก๊าซที่คล้ายกันที่ใช้ในการผลิตกระแสไฟฟ้าเกิดการสูญหายหรือขาดจำนวนไปเมื่อเปรียบเทียบกับผลการตรวจวิเคระห์ตามข้อ ๗เกินกว่าอัตราส่วนการสูญเสียที่อธิบดีกำหนด ให้ผู้ประกอบอุตสาหกรรมหรือผู้นำเข้ามีหน้าที่ชำระภาษีสรรพสามิตสำหรับจำนวนที่สูญหาย หรือขาดไปในอัตราที่ใช้บังคับในเวลาที่นำออกจากโรงอุตสาหกรรมหรือนำเข้าแล้วแต่กรณีเว้นแต่จะพิสูจน์ต่ออธิบดีได้ว่าเป็นการสูญหาย หรือขาดจำนวนไปโดยเหตุอันสมควร ๘.๔กรณีที่นำก๊าซปิโตรเลียมเหลว (แอล.พี.จี.) ก๊าซโพรเพน และก๊าซที่คล้ายกันที่ได้รับการยกเว้นภาษีไปใช้นอกเหนือจากการใช้ผลิตกระแสไฟฟ้าให้ผู้ประกอบอุตสาหกรรมหรือผู้นำเข้ารับผิดชอบชำระภาษีสรรพสามิตในอัตราที่ใช้บังคับในเวลาที่นำออกจากโรงอุตสาหกรรมหรือวันที่นำเข้า แล้วแต่กรณี ข้อ ๙ประกาศนี้ให้ใช้บังคับตั้งแต่วันที่อกประกาศเป็นต้นไป ประกาศณ วันที่ ๒๓ มิถุนายน พ.ศ. ๒๕๓๘ สมใจนึก เองตระกูล อธิบดีกรมสรรพสามิต[ดูข้อมูลจากภาพกฎหมาย][รก.๒๕๓๘/พ๒๕ง/๑๓/๑๐ กรกฎาคม ๒๕๓๘] พุทธชาด/แก้ไข ๐๙/๐๙/๔๕ B+A( C )